59. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 645 της 21/28 Ιουλ. 1980 (ΦΕΚ Α΄ 171) Περί αναθέσεως εις Υπουργείον Εθνικής Αμύνης αρμοδιότητος και ευθύνης εφαρμογής του Κανονισμού αριθ. 3 περί εφαρμογής του άρθρ. 24 της συνθήκης «περί Ιδρύσεως της Ευρωπαϊκής Κοινότητος Ατομικής Ενεργείας». Έχοντες υπ’ όψει: α)Την διάταξιν του άρθρ. 2 του Νόμ. 945/1979 «περί κυρώσεως της Συνθήκης Προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας, ως και της Συμφωνίας «περί προσχωρήσεως της Ελλάδος εις την Ευρωπαϊκήν Κοινότητα Άνθρακος και Χάλυβος» (ΦΕΚ 170/27.7.1979 τ.Α΄). β)Την υπ’ αριθ. 460/1980 γνωμοδότησιν του Συμβουλίου της Επικρατείας, προτάσει των Υπουργών Εθνικής Αμύνης και Συντονισμού, αποφασίζομεν: Άρθρον μόνον.-Ορίζεται το Υπουργείον Εθνικής Αμύνης (Γενικόν Επιτελείον Εθνικής Αμύνης) ως το επίσημον κρατικόν όργανον, εις το οποίον ανατίθεται η ευθύνη και η αρμοδιότης υλοποιήσεως και εφαρμογής εντός της Ελληνικής Επικρατείας του Κανονισμού αριθ. 3 της 31 Ιουλ. 1958, περί εφαρμογής του άρθρ. 24 της συνθήκης «περί Ιδρύσεως της Ευρωπαϊκής Κοινότητος Ατομικής Ενεργείας, δημοσιευθέντος την 6 Οκτ. 1958, στην Επίσημη Εφημερίδα των Ευρωπαϊκών Κοινοτήτων (τεύχος 17 σελ. 406). 